প্রধানমন্ত্রীর কাছে জবি শিক্ষার্থীর হৃদয়স্পর্শী খোলা চিঠি - CCNews24.com
CC News
নোটিশ:
Monday, 2nd October 2017

প্রচ্ছদ
জাতীয়
সারাদেশ
শীর্ষ সংবাদ
রাজনীতি
আন্তর্জাতিক
খেলাধুলা
শিক্ষাঙ্গন
রংপুর বিভাগ
ক্যানভাস
জাতীয় সঙ্গীত
জাতীয় কবি
বিশ্ব কবি
আন্তর্জাতিক মাতৃভাষা দিবস
মহান স্বাধীনতা দিবস
বিজয় দিবস
পহেলা বৈশাখ
কবিতা আবৃতি
বঙ্গবন্ধুর ঐতিহাসিক ভাষণ
শোকাহত ১৫ আগস্ট
উত্তরাঞ্চলের গুরুত্বপূর্ণ টেলিফোন নম্বর সমূহ
বাংলাদেশের সকল থানার ভারপ্রাপ্ত কর্মকর্তাদের সরকারি মোবাইল নম্বর

ক্রাইম
সাহিত্য ও সংস্কৃতি
স্বাস্থ্য কথা
ভিন্ন খবর
লাইফস্টাইল
বিনোদন
মুক্তমত
নির্বাচন
তথ্য প্রযুক্তি
চাকুরীর খবর
Home » শিক্ষাঙ্গন »
প্রধানমন্ত্রীর কাছে জবি শিক্ষার্থীর হৃদয়স্পর্শী খোলা চিঠি
প্রকাশ করেছেন: নিউজ ডেস্ক | তারিখ: June ১৪, ২০১৭ ১০:৪৩ pm | বিভাগ: শিক্ষাঙ্গন | |


সিসি নিউজ:  ২০১১-১২ শিক্ষাবর্ষের জগন্নাথ বিশ্ববিদ্যালয়ের (জবি) সপ্তম ব্যাচের ম্যানেজমেন্ট স্টাডিস বিভাগের শামসুল ইসলাম লিখনকে উদ্দেশ্য প্রণোদিতভাবে মিথ্যা মামলা দেয়াসহ শারীরিকভাবে নির্যাতনের অভিযোগ উঠেছে মোহাম্মদপুর থানার এস আই শফিকের বিরুদ্ধে। মামলার পর থেকেই নিয়মিত মানসিক কষ্টের পাশাপাশি তাকে নানানভাবে হয়রানি করছে এসআই শফিক। এ অত্যাচার থেকে বাঁচতে প্রধানমন্ত্রীর কাছে খোলা চিঠি লিখেছেন শিক্ষার্থী লিখন। পাঠকের জন্য হুবুহু তুলে ধরা হলো:

মমতাময়ী জননী (শেখ হাসিনা)
প্রচন্ড হতাশা ও দুঃখভারাক্রান্ত মন নিয়ে লিখছি। আমি জানি, আপনি ছাড়া মমতা নিয়ে কেউ আমার সমস্যার কথা শুনতে আসবে না। আপনি জাতির পিতার কন্যা, তাই আপনার নিকট আমার অধিকার বা আশা যাই বলি না কেন, বাকি সবার চেয়ে বেশি।
বিদ্যানন্দীনী,
আমি জগন্নাথ বিশ্ববিদ্যালয়ের সপ্তম ব্যাচের ম্যানেজমেন্ট স্টাডিস বিভাগের একজন হতভাগা ছাত্র। যার আজকে এম বি এ শেষ করে চাকরি করার কথা। যার পিতা অনেক আগেই গত হয়েছেন এবং যার পরিবার খুবই অসহায়। আজ যেখানে আমার কোনো অফিসে চাকরি করার কথা, সেখানে আমি মামলার হাজিরা দিয়ে বেড়াই। আমি জানি, আপনি আমার ব্যথা বুঝবেন। আপনিও আমার মত পিতৃহারা। আপনার কষ্টের পাশে আমার কষ্ট কিছুই না। তারপরেও অনেক আশা নিয়ে আপনার কাছে লিখছি। আমি জাতির জনকের হাতে গড়া ছাত্র সংগঠন বাংলাদেশ ছাত্রলীগের একজন ক্ষুদ্র কর্মীও।
মমতাময়ী মা,
গত ১০ ডিসেম্বর ২০১৬ ইং তারিখে আমার জীবনে একটি ভয়াবহ ঘটনা ঘটে, যা আমি কোনোদিন স্বপ্নেও ভাবিনি। ১১ তারিখ আমার এম বি এ ফাইনাল পরীক্ষা থাকায়, আমি বাসায় বসে পড়ছিলাম। সেদিনও মোহাম্মদপুর থানার এস আই শফিক আমাদের বাসায় আসে। উনি মাঝে মধ্যেই আসতেন। আমার মা ও বোনের সাথে দূর্ব্যবহার করতেন। আমার বড় ভাইয়ের সাথে তার ব্যবসায়িক পার্টনারের দ্বন্দ্ব থাকায়, সেই পার্টনার আমার ভাইকে শায়েস্তা করার জন্য এস আই শফিকের আশ্রয় নেয়। সেদিনও বাসায় ঢুকে আম্মা ও বোনের সাথে খারাপ ব্যবহার করতে থাকে। আমার বড় ভাই কোথায় জানতে চায়। আমি পড়া বাদ দিয়ে তার সাথে কথা বলতে গিয়েছিলাম। তাকে আমি প্রতিদিন আসার কারণ জিজ্ঞাসা করলে তিনি আমাকে বলেন আমার বড় ভাইকে খুঁজতে এসেছেন। আমি জবাবে বলি, কোনো ওয়ারেন্ট আছে?
এই সামান্য প্রশ্নই আমার জীবনে দূর্ভোগের সূচনা করে। শফিক সাহেব বলেন, ‘পুলিশের কোনো ওয়ারেন্ট লাগে না। আয়, তোরে ওয়ারেন্ট দেখাই।’ এহেন ব্যবহারে আমি হকচকিত হয়ে যাই। তিনি আমার পরিচয় জিজ্ঞাসা করলে, আমি জগন্নাথের ছাত্র হিসেবে পরিচয় দেই। শফিক সাহেব বলেন, ‘তোদের ঢাকা বিশ্ববিদ্যালয়, জাহাঙ্গীরনগর, জগন্নাথরে আমি পায়ের তলায় রাখি।’ এমন দূর্ব্যহারে আমি ভয় পেয়ে যাই। মোহাম্মদপুর থানায় আমার বিশ্ববিদ্যালয়ের তিন বড় ভাই কর্মরত। তাদের পরিচয় দিলে তিনি আমাকে ক্ষমতা দেখাচ্ছি বলে অকথ্য ভাষায় গালাগালি করেন। আমার শার্টের কলার চেপে ধরেন। আমার অসুস্থ মা এসে হাতজোড় করতে থাকলে তাকে তিনবার ধাক্কা দিয়ে ফেলে দেয় এস আই শফিক। আমি কোনো উপায় না দেখে, নিজেকে ছাত্রলীগের কর্মী পরিচয় দেই। এই পরিচয়টা আমার জন্য একেবারে কাল হয়ে গেছে। জবাবে শফিক সাহেব নিজেকে মন্ত্রী মীর্জা আজমের ভাতিজীর জামাই পরিচয় দিয়ে আমাকে গেটের বাহিরে বের করে চড়-থাপ্পড় মারতে থাকে। আমাকে মানুষের সামনেই চোর ডাকাতের মত থাম্বার সাথে দড়ি দিয়ে বেঁধে বেদম মারধর করে। রাস্তার লোকজন এগিয়ে এসে প্রতিবাদ করলে আমি পালিয়ে যাওয়ার চেষ্টা করি।

কিন্তু পারিনি। আমাকে রাস্তা থেকে ধরে এনে দাঙ্গা পুলিশ নিয়ে এসে বেদম প্রহার করা হয়। তারপর কি হয়েছিল জানি না। যখন জ্ঞান ফিরে, তখন নিজেকে সোহরাওয়ার্দী হাসপাতালে আবিষ্কার করি। সেখান থেকে মোহাম্মদপুর থানায় আমাকে নিয়ে যাওয়া হয়। থানায় গভীর রাত পর্যন্ত কারো সাথে আমাকে দেখা করতে দেয়া হয়নি। থানার সেলে আমার হাত-পা, চোখ বেঁধে কয়েক দফা নির্যাতন করা হয়। আমি বারবার পরীক্ষার কথা বলে অনুনয়–বিনয় করলে তারা আমার হাতে প্রচণ্ড মারধোর করে। আমার মনে হচ্ছিল, ৭১ সালের কোনো পাকিস্তানি নির্যাতন ক্যাম্পে আমি বন্দী আছি।
পরদিন আমাকে কোর্টে তোলা হয়। আমার বিরুদ্ধে পুলিশকে মারধোরের অভিযোগে মিথ্যা মামলা করে এবং দশ দিনের রিমান্ড চাওয়া হয়। মাননীয় বিচারক আমার শারীরিক অবস্থা দেখে রিমান্ড মঞ্জুর না করে জামিন দেন। আমি দুই দিন প্রায় বিনা চিকিৎসায় কারগারে থাকার পর বের হয়ে আসি। তারপর থেকে হাজিরা দিতে দিতে আজ আমি বড্ড ক্লান্ত। রাতে ঘুমের মধ্যেও দুঃস্বপ্ন দেখি। হাড়ের মধ্যে তীব্র ব্যথা অনুভব করি। আমার শেষ সেমিস্টারের পরীক্ষা দিতে না পারায় ড্রপ হয়ে যায়।
মা,
আমি শুনেছি আমার নামে চার্জশিট বের হয়েছে। আমরা খুবই অসহায় পরিবার। আমার পিতা সাবেক বিমানবাহিনীর কর্মকর্তা ছিলেন। যিনি দেশের জন্য জীবন বাজি রেখে ডিউটি করেছেন, তার সন্তান হিসেবে আজ আমি পুলিশের চোখে অপরাধী। বাবা না থাকার কি যে কষ্ট, আপনার চেয়ে কে ভালো বলতে পারবে?
মিথ্যা সাক্ষীও হয়ত জোগাড় হয়েছে। হয়ত মিথ্যা সাক্ষীর উপড় ভিত্তি করে আমার রায় হবে। আমি সারা জীবনের জন্য পুলিশের তালিকাভুক্ত আসামি হব। সমাজের চোখে আমি দাগি আসামির তকমা পাব। কিন্তু বিশ্বাস করেন, আমি আইন বিরোধি কোনো কর্মকাণ্ড করিনি। আল্লাহ’র উপর বিশ্বাস রেখেই বলছি, আমি নির্দোষ।
এই চাপ সামালানোর ক্ষমতা আমার নাই। আমি তো কোনো অপরাধই করিনি। যারা অন্যায় করল, তারাই আমার সাজা দেয়ার ব্যবস্থা করবে। এ কেমন কপাল আমার!
মাঝেমধ্যে মনে হয় আত্মহত্যা করি। মনে হয়, মৃত্যুই আমার সমস্যার সমাধান দিতে পারে। প্রতিদিন আমার মায়ের চোখের জল সহ্য হয় না। আমার বিশ্ববিদ্যালয়ের সার্টিফিকেটটা এখন আমার কাছে বড় বোঝা। আমি যে মামলার আসামি!
মমতাময়ী জননী,
আপনার অনেক ব্যস্ততা। কিন্তু আপনিই আমাদের অভিভাবক। আপনার কয়েক কোটি সন্তানের মধ্যে এই হতভাগা সন্তানের দিকে যদি একটু নজর দেন, একটা অসহায় সন্তান, একটা অসহায় পরিবার বেঁচে যাবে। আইনের শাসন প্রতিষ্ঠায় আপনার যে সুখ্যাতি, কারো কাছে না হোক –এই অসহায় সন্তানের কাছে তা আজীবন গেঁথে থাকবে। একটা অসহায় পরিবার আপনার নিকট চির কৃতজ্ঞ থাকবে।
Share Post
Twitter
Facebook
Google +1
Email


Tweet





সর্বশেষ আপডেট
লাস ভেগাসে কনসার্টে গুলি, নিহত বেড়ে ২০
৩৩৩ রানের বড় হার বাংলাদেশের
রোহিঙ্গাদের ফেরাতে জয়েন্ট ওয়ার্কিং গ্রুপ : পররাষ্ট্রমন্ত্রী
বেরোবির নিরাপত্তা জোরদারে আনসার সদস্য মোতায়েন
কাহারোলে জাতীয় উৎপাদনশীলতা দিবস উদযাপন
মিথ্যা সংবাদ প্রকাশ: এমপি ইমদাদুল হকের প্রতিবাদ
লাস ভেগাসে কনসার্টে গোলাগুলি : বহু হতাহতের আশঙ্কা
সৈয়দপুরে ট্রাফিক পুলিশ বক্সের উদ্বোধন
মা‌নিকগঞ্জে রো‌হিঙ্গা স‌ন্দে‌হে অাটক ২
রোহিঙ্গা ইস্যুতে বৈঠকে বাংলাদেশ-মিয়ানমার

রংপুর বিভাগ
কাহারোলে জাতীয় উৎপাদনশীলতা দিবস উদযাপনOctober 2, 20170
মিথ্যা সংবাদ প্রকাশ: এমপি ইমদাদুল হকের প্রতিবাদOctober 2, 20170
সৈয়দপুরে ট্রাফিক পুলিশ বক্সের উদ্বোধনOctober 2, 20170
নীলফামারীতে পুলিশের হাতে রোহিঙ্গা আটকOctober 1, 20170
সৈয়দপুরে ফ্রি মেডিক্যাল ক্যাম্প অনুষ্ঠিতOctober 1, 20170
চিরিরবন্দরে চির নিদ্রায় সার্জেন আলতাফOctober 1, 20170
নীলফামারীতে ট্রেনে কাটা পড়ে ভ্যানচালকের মৃত্যুOctober 1, 20170
কিশোরগঞ্জে চোরাই গরু সহ চোর আটকOctober 1, 20170
ডোমারে অগ্নিকান্ডে ৮টি বসতঘর ভস্মিভুতOctober 1, 20170

চাকুরীর খবর
নৌবাহিনীতে বিভিন্ন পদে লোক নিয়োগSeptember 30, 2017
পরিসংখ্যান ব্যুরোতে ৫৯৩ জনকে চাকরিSeptember 26, 2017
বিমান বাংলাদেশ এয়ারলাইন্সে চাকরিSeptember 18, 2017

সারাদেশ
মা‌নিকগঞ্জে রো‌হিঙ্গা স‌ন্দে‌হে অাটক ২October 2, 2017
শ্রমিক নেতা জসিম উদ্দিন মণ্ডল আর নেইOctober 2, 2017
ছিনতাইকারীর ছুরিকাঘাতে পুলিশ নিহতOctober 2, 2017
ফোন করে প্রধানমন্ত্রীকে গালিগালাজ, তরুণী আটকOctober 1, 2017
আত্রাই স্বাস্থ্য কমপ্লেক্সের এক্স-রে মেশিন এখনও অচলOctober 1, 2017
কুমিল্লায় দুই বাসের পাল্লায় প্রাণ গেল ৭ জনেরOctober 1, 2017
রাজশাহীর বাগমারায় বজ্রপাতে ৩ জেলে নিহতOctober 1, 2017

আর্কাইভ
আর্কাইভ Select Month October 2017  (38) September 2017  (578) August 2017  (618) July 2017  (634) June 2017  (422) May 2017  (727) April 2017  (709) March 2017  (702) February 2017  (602) January 2017  (565) December 2016  (575) November 2016  (563) October 2016  (697) September 2016  (713) August 2016  (772) July 2016  (770) June 2016  (716) May 2016  (776) April 2016  (662) March 2016  (824) February 2016  (697) January 2016  (679) December 2015  (861) November 2015  (932) October 2015  (767) September 2015  (676) August 2015  (656) July 2015  (786) June 2015  (574) May 2015  (726) April 2015  (930) March 2015  (872) February 2015  (672) January 2015  (829) December 2014  (1022) November 2014  (688) October 2014  (717) September 2014  (708) August 2014  (758) July 2014  (1018) June 2014  (1108) May 2014  (1161) April 2014  (1061) March 2014  (1316) February 2014  (1412) January 2014  (886)




Copyright © 2017 CCNews24.com. All Rights Reserved
প্রকাশক ও সম্পাদক: জসিম উদ্দিন
সম্পাদকীয় কার্যালয়: ব্লক #এম/০৫, সৈয়দপুর প্লাজা(৩য় তলা), সৈয়দপুর, নীলফামারী।
মোবা: ০১৭২০৬৮৯১০৮, ০১৭৬৭০৮৩১৩৮ ই-মেইল: info.ccnews24@gmail.com
Designed ☼ Provided By surprisebd
Your name:
Your email address:
Send post to email address, comma separated for multiple emails.
Cancel